Propil grupa
Propil grupa ili kratko propil – u organskoj hemiji – je trougljični alkil supstituent sa hemijskom formulom linearnog oblika –CH2CH2CH3. Ova forma supstituenta dobija se uklanjanjem jednog atoma vodika, koji je vezan za terminalni ugljik propana. U organskoj hemiji, propiski l supstituent se često predstavlja simbolom pr (ne treba brkati s elementom prazeodijem). Izomerni oblik propila se dobija uklanjanjem atoma vodika sa centralnog ugljika, zvanog 1-metiletil ili izopropil. Da bi se održala četiri supstituenata na svakom atomu ugljika, jedan atom vodika mora biti premješten sa sredinjeg atoma ugljika na atom ugljenika koja je služio kao tačka vezanja n–propil varijante, koja se piše kao –CH(CH3)2. Linearni propil se ponekad naziva normalnim i stoga piše s prefiksom n (tj. n– propil), ali odsustvo prefiksa n ne ukazuje na tačku vezanja, odnosno odsustvo prefiksa automatski ne isključuje mogućnost da je to razgranata verzija (tj. i– propil ili izopropil). Osim toga, tu je i treći, ciklični, oblik koji se naziva ciklopropil, ili C–propil. On nije izomer druga dva oblika, jer ima hemijsku formulu –C3H5.